‘તાળું મારો આને’ (લોકઅપ બંધ કરો) કહેતાની સાથે જ બીજો ઓર્ડર કર્યો. પોલીસે આગલા દિવસે જ બન્નેના ઘરે તપાસ કરી હતી માટે તેમના ઘર જોયા હતા. મલ્હોત્રાએ બૂમ પાડી ‘ગાડી કાઢો’. રાતના લગભગ સવા ત્રણ વાગી ગયા હતા. તેમણે બારડોલીના ડિવાય એસ.પી. એલ.પી સોલંકીને ફોન કર્યો અને ઘટનાની જાણ કરી. પોતે આરોપીઓના ઘરે જતા હોવાનું પણ કહ્યું. સોલંકીએ કહ્યું, તમે પહોંચો હું પણ ઓફિસ પહોંચી બીજી વ્યવસ્થા કરું છું.